
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1745 

15 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση αμιγούς Δημοτικής Επιχείρησης με την 
επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗ¬ 
ΜΟΥ ΠΕΡΑΜΑΤΟΣ» στο Δήμο Περάματος. 1 

Σύσταση Δημοτικής Επιχείρησης με την επωνυμία 
«Οργανισμός Νεολαίας και Άθλησης Δήμου Ιω- 

αννιτών» στο Δήμο Ιωαννιτών. 2 

Σύσταση αμιγούς Δημοτικής Επιχείρησης από το 
Δήμο Σάμης με την επωνυμία «Δημοτική Επιχεί¬ 
ρηση Τουρισμού, Ανάπτυξης και Πολιτισμού Σά¬ 
μης» (Δ.Ε.Τ.Α.Π. ΣΑΜΗΣ). 3 

Σύσταση Ν.Π.Δ.Δ. με την επωνυμία «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΛΕΙ- 
ΒΑΘΟΥΣ» (ΚΑΠΗ) στο Δήμο Λειβαθούς. 4 

Διορθώσεις Σφαλμάτων 

Διόρθωση σφάλματος στον Οργανισμό Εσωτ. Υπη¬ 
ρεσίας του Δήμου Ερίσου Ν. Κεφαλληνίας. 5 


ΑΠΟΦΑΣΕΙΣ 

Αριθ. 17048 (1) 

Σύσταση αμιγούς Δημοτικής Επιχείρησης με την επω¬ 
νυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΠΕ¬ 
ΡΑΜΑΤΟΣ» στο Δήμο Περάματος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π ,Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθ¬ 
μό 25027/9.1.1984 που δημοσιεύθηκε στο 244/19.4.84 
ΦΕΚ τεύχος Β'. 

3. Την απόφαση του Δημοπκού Συμβουλίου Δήμου 
Περάματος στου Νομού Ιωαννίνων αριθμ. 157/1999. 


4. Την από 14 Ιουνίου 1999 Οικονομοτεχνική Μελέ¬ 
τη, αποφασίζουμε: 

1) Συνιστάται στο Δήμο Περάματος του Νομού Ιω¬ 
αννίνων επιχείρηση με την επωνυμία «ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΔΗΜΟΥ ΠΕΡΑΜΑΤΟΣ» ως ίδιο Νομικό 
Πρόσωπο Ιδιωτικού Δικαίου, το οποίο διέπεται από τις 
διατάξεις των άρθρων 277 έως 284, 287, 291 και 304 
του Π.Δ/τος 410/95 (Δημοτικός και Κοινοτικός Κώδι¬ 
κας). 

2) Σκοπός της επιχείρησης είναι: Η κοινωνική - πολι¬ 
τιστική - τουριστική - επαγγελματική και η εν γένει οι¬ 
κονομική - υλικοτεχνική βελτίωση και ανάπτυξη της 
ευρύτερης περιοχής του Δήμου Περάματος. 

Ειδικότερα: 

- Η τεχνική και επιστημονική υποστήριξη του Δήμου 
πάνω σε θέματα τουρισμού, πολιτισμού, επαγγελμα¬ 
τικής εκπαίδευσης, τοπικών αναπτυξιακών προγραμ¬ 
μάτων και κοινωνικής μέριμνας, η ενθάρρυνση τοπι¬ 
κών παραγωγικών πρωτοβουλιών και γενικά η υπο¬ 
στήριξη με κάθε πρόσφορο μέσο της τοπικής 
ανάπτυξης. 

- Η ανάληψη ερευνών, μελετών και έργων που έχουν 
σχέση με τον πρωτογενή τομέα, τη μεταποίηση, τον 
τουρισμό, τον πολιτισμό και των έργων υποδομής του 
Δήμου Περάματος. 

- Η τεχνική και επιστημονική υποστήριξη στον συ¬ 
ντονισμό και προώθηση προγραμμάτων χρηματοδο¬ 
τούμενων από εθνικούς και κοινοτικούς πόρους. 

- Ο προγραμματισμός και υλοποίηση αναπτυξιακών 
έργων υποδομής με σεβασμό στο περιβάλλον, η δια¬ 
τήρηση των φυσικών καλλονών της περιοχής και η ευ- 
αισθητοποίηση των κατοίκων του Δήμου σε περιβαλ- 
λοντολογικά θέματα. 

- Η αξιοποίηση της παγκόσμιας εμπειρίας σε θέματα 
πολιτισμού, τουρισμού και τοπικής ανάπτυξης. 

- Η διοργάνωση διαφόρων επιμορφωτικών πολιτιστι¬ 
κών δραστηριοτήτων. 

- Η επαγγελματική κατάρτιση και προώθηση απα¬ 
σχόλησης ανέργων. 

- Η αποκατάσταση, ανάδειξη, αξιοποίηση και προ- 

Βολή της λίμνης Παμβώτιδας, μέσω Ευρωπαϊκών προ¬ 
γραμμάτων και πρωτοβουλιών, αλλά και Προγραμμα¬ 
τικών Συμβάσεων. 

-Η δημιουργία μονάδας εμφιαλώσεως και εμπορίας 
πόσιμου νερού. 

- Η εκμετάλλευση σκάφους, το οποίο θα εκτελεί 
δρομολόγια αναψυχής στην Παμβώτιδα λίμνη (με 
άμεση οξιοποίηση του λιμένος Περάματος ή και άλ¬ 
λων λαμέ νίσκων δημοτικών διαμερισμάτων) ή η συμμε¬ 
τοχή σε διαδημοτική επιχείρηση που θα συσταθεί για 
το σκοπό αυτό. 

3) Η Επιχείρηση διοικείται από εννεαμελές (9) Διοι¬ 
κητικό Συμβούλιο, που τα μέλη του ορίζονται μαζί με 
αναπληρωτές από το Δημοτικό Συμβούλιο. 

Από τα μέλη του Διοικητικού Συμβουλίου έξι (6) εί¬ 
ναι αιρετοί εκπρόσωποι του Δήμου Περάματος, εκ 
των οποίων το ένα της μειοψηφίας και τα υπόλοιπα 
τρία (3) αέλη είναι δημότες ή κάτοικοι του Δήμου Πε¬ 
ράματος, που έχουν πείρα ή γνώσεις σχετικές με το 
αντικείμενο της επιχείρησης. 

Στα μέλη του Διοικητικού Συμβουλίου προστίθε¬ 
ται και εκπρόσωπος των εργαζομένων (χωρίς αλλα¬ 
γή της συστατικής πράξης), όταν η Επιχείρηση 
απασχολεί περισσότερους από είκοσι εργαζομέ¬ 
νους. 

4) Η διάρκεια της Επιχείρησης είναι πενήντα (50) 
χρόνια από τη δημοσίευση της απόφασης αυτής στην 
Εφημερίδα της Κυβέρνησης. 

5) Έδρα της Επιχείρησης είναι ο Δήμος Περάματος 
του Νομού Ιωαννίνων. 

6) Το κεφάλαιο που διαθέτει ο Δήμος Περάματος 
στην επιχείρηση είναι μετρητά ποσό είκοσι εκατομμύ¬ 
ρια (20.000.000) δρχ. 

7) Πόροι της Επιχείρησης είναι: Τα έσοδα από την 
άσκηση της δραστηριότητάς της, οι πρόσοδοι από 
την περιουσία της, δάνεια, κληρονομιές, εισφορές, 
δωρεές και λοιπές επιχορηγήσεις. 

8) Η Επιχείρηση διαλύεται: 

(α) Με απόφαση του Δημοτικού Συμβουλίου, με την 
απόλυτη πλειοψηφία των μελών του και απόφαση του 
Γενικού Γραμματέα Περιφέρειας Ηπείρου. 

(β) Όταν λήξει χωρίς να παραταθεί η διάρκεια της 
Επιχείρησης και 

(γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκα¬ 
θάριση γίνεται από εκκαθαριστές που ορίζονται από 
το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχεί¬ 
ρησης. 

Το υπόλοιπο περιέρχεται στο Δήμο Περάματος. 

9) Η συγκρότηση, η λειτουργία και οι αρμοδιότητες 
των οργάνων Διοίκησης, η οργάνωση, η λειτουργία, 


διαχείριση και εποπτεία της Επιχείρησης, διέπονται 
από τις σχετικές με τις Δημοτικές και Κοινοτικές Επι¬ 
χειρήσεις διατάξεις του Π.Δ/τος 410/95 και την με 
αριθμό 25027/9.4.84 απόφαση του Υπουργού Εσωτε¬ 
ρικών, που δημοσιεύθηκε στο ΦΕΚ 244/19.4.84 τεύ¬ 
χος Β'. 

10) Κάλυψη δαπάνης (άρθρο 27 Ν. 2081/92). 

Με την παρούσα κανονιστική απόφαση προκαλείται 
δαπάνη σε βάρος του προϋπολογισμού του Δήμου 
Περάματος ποσού δρχ. 20.000.000 (Σελ. 37 Κ.Α. 
212.9). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ιωάννινα, 24 Αυγούστου 1999 

Με εντολή Γενικού Γ ραμματέα Περιφέρειας 
Ο Γενικός Διευθυντής 
ΒΑΣ. ΜΗΤΣΕΛΟΣ 

-Φ- 

Αριθ. 17620 ( 2 ) 

Σύσταση Δημοτικής Επιχείρησης με την επωνυμία 
«Οργανισμός Νεολαίας και Άθλησης Δήμου Ιωαν- 
νιτών» στο Δήμο Ιωαννιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθ¬ 
μό 25027/9.1.1984 που δημοσιεύθηκε στο 
244/19.4.84 ΦΕΚ τεύχος Β'. 

3. Την απόφαση του Δημοτικού Συμβουλίου Δήμου 
Ιωαννιτώντου Νομού Ιωαννίνων αριθμ. 580/1999. 

4. Την από Ιούλιο 1999 Οικονομοτεχνική Μελέτη, 
αποφασίζουμε: 

1) Συνιστάται στο Δήμο Ιωαννιτώντου Νομού Ιωαν¬ 
νίνων επιχείρηση με την επωνυμία «Οργανισμός Νεο¬ 
λαίας και Άθλησης Δήμου Ιωαννιτών» ως ίδιο Νομικό 
Πρόσωπο Ιδιωτικού Δικαίου, το οποίο διέπεται από τις 
διατάξεις των άρθρων 277 έως 284, 287, 291 και 304 
του Π.Δ/τος 410/95 (Δημοτικός και Κοινοτικός Κώδι¬ 
κας). 

2) Σκοπός της Επιχείρησης είναι: 

α) Η προαγωγή και ανάπτυξη της σωματικής, πνευ¬ 
ματικής, ηθικής και αισθητικής αγωγής των κατοίκων 
και ιδιαίτερα των νέων της Περιφέρειας του Δήμου Ιω- 
αννιτών. 

β) Η επιστημονική ανπμετώπιση των ειδικών προ¬ 
βλημάτων επικοινωνίας και σχέσεων των μελών των 
οικογενειών και ειδικότερα των σχέσεων γονέων - παι¬ 
διών. 

γ) Η δημιουργική απασχόληση, άθληση και ψυχαγω¬ 
γία των κατοίκων της πόλης και ιδίως των νέων, κυ¬ 
ρίως στον ελεύθερο χρόνο τους. Η ενθάρρυνση της 
ανώτατης συνεργασίας, αυτενέργειας, πρωτοβου- 

λίας και ενεργητικής συμμετοχής στα προγράμματα 
του Δήμου που τους αφορούν. 

δ) Η καλλιέργεια των σωματικών και πνευματικών 
ικανοτήτων των νέων, η καλλιέργεια φιλάθλου συνα- 
γωνιστικού πνεύματος μακριά από φανατισμούς και 
ανταγωνισμούς και η κοινωνικοποίηση των συμπολι¬ 
τών. 

ε) Η φροντίδα για τη δημιουργία και λειτουργία 
αθλητικών χώρων και γυμναστηρίων, χώρων αθλοπαι¬ 
διών και γυμναστικής, ώστε να καλύπτονται οι αυξη¬ 
μένες ανάγκες για την άθληση των συμπολιτών και ιδι¬ 
αίτερα των νέων. 

στ) Η ανάπτυξη του μαζικού αθλητισμού, για να κα¬ 
λυφθούν οι ανάγκες κατά ηλικία, ενδιαφέροντα 
κ.λπ. 

ζ) Η συνεργασία με όλουςτους φορείς (κρατικούς, 
αθλητικούς, συλλόγους, ενώσεις κ.λπ.) και αθλητι¬ 
κούς παράγοντες για την από κοινού προώθηση και 
αντιμετώπιση των δύσκολων προβλημάτων της σύγ¬ 
χρονης νεολαίας (αντιμετώπιση της μάστιγας των 
ναρκωτικών κ.λπ.). 

η) Η μελέτη των τρόπων και μέσων προσαγωγής των 
παιδιών και των νέων στο κοινωνικό σύνολο, ως ενερ¬ 
γητικοί και συνειδητοί δημορκατικοί πολίτες. 

3) Η Επιχείρηση διοικείται από εννεαμελές (9) Διοι¬ 
κητικό Συμβούλιο, όπου τα μέλη του ορίζονται μαζί με 
αναπληρωτές από το Δημοτικό Συμβούλιο από τα μέ¬ 
λη του Διοικητικού Συμβουλίου τρεις (3) είναι αιρετοί 
εκπρόσωποι του Δήμου Ιωαννιτών, εκ των οποίων ο 
ένας της μειοψηφίας, ένας (1) είναι Προϊστάμενος του 
Τομέα Αθλητισμού της Νομαρχιακής Αυτοδιοίκησης 
Ιωαννίνων, ένας (1) εκπρόσωπος του Νομαρχιακού 
Τμήματος Ιωαννίνων της Π.Ε.Π.Φ.Α. (Πανελλήνια 
Ένωση Πτυχιούχων Φυσικής Αγωγής) και τα υπόλοι¬ 
πα τέσσερα (4) μέλη είναι δημότες ή κάτοικοι του Δή¬ 
μου Ιωαννιτών, που έχουν πείρα ή γνώσεις σχετικές με 
το αντικείμενο της Επιχείρησης. 

Στα μέλη του Διοικητικού Συμβουλίου προστίθεται 
και εκπρόσωπος των εργαζομένων (χωρίς αλλαγή της 
συστατικής πράξης) όταν η Επιχείρηση απασχολεί πε¬ 
ρισσότερους από είκοσι εργαζομένους και στην περί¬ 
πτωση αυτή, θα μειώνονται κατά ένα μέλη που είναι 
δημότες. 

4) Η διάρκεια της Επιχείρησης είναι πενήντα (50) 
χρόνια από τη δημοσίευση της απόφασης αυτής στην 
Εφημερίδα της Κυβερνήσεως. 

5) Έδρα της Επιχείρησης είναι ο Δήμος Ιωαννιτών 
του Νομού Ιωαννίνων. 

6) Το κεφάλαιο που διαθέτει ο Δήμος Ιωαννιτών στην 
Επιχείρηση είναι είκοσι πέντε εκατομμύρια 
(25.000.000) δρχ. 

7) Περιουσιακά στοιχεία της Επιχείρησης είναι: Η 
χρήση και διαχείριση όλων των αθλητικών χώρων και 
εγκαταστάσεων της περιφέρειας του Δήμου Ιωαννι- 
τών, η κυριότητα των οποίων παραμένει στο Δήμο. 

8) Πόροι της Επιχείρησης είναι: Τα έσοδα από την 


άσκηση της δραστηριότητάςτης, οι πρόσοδοι απο π:, 
περιουσία της, δάνεια, κληρονομιές, εισφορές, δωρε¬ 
ές, κ.λπ. 

9) Η Επιχείρηση διαλύεται: 

α) Με απόφαση του Δημοτικού Συμβουλίου, με την 
απόλυτη πλειοψηφία των μελών του και απόφαση του 
Γενικού Γραμματέα Περιφέρειας Ηπείρου. 

β) Όταν λήξει χωρίς να παραταθεί η διάρκεια της 
Επιχείρησης. 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάρι¬ 
ση. 

Εκτός από την περίπτωση της πτώχευσης, η εκκα¬ 
θάριση γίνεται από εκκαθαριστές που ορίζονται από 
το Δημοτικό Συμβούλιο. 

Στην εκκαθάριση διεκπειραώνονται οι εκκρεμείς 
υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχεί- 
ρησης. 

Το υπόλοιπο περιέρχεται στο Δήμο Ιωαννιτών. 

10) Η συγκρότηση, η λειτουργία και οι αρμοδιότητες 
των οργάνων Διοίκησης, η οργάνωση, η λειτουργία, 
διαχείριση και εποπτεία της Επιχείρησης, διέπονται 
από τις σχετικές με τις Δημοτικές και Κοινοτικές Επι¬ 
χειρήσεις διατάξεις του Π.Δ/τος 410/95 και την με 
αριθμό 25027/9.4.84 απόφαση του Υπουργού Εσωτε¬ 
ρικών, που δημοσιεύθηκε στο ΦΕΚ 244/19.4.84 τεύ¬ 
χος Β'. 

11) Κάλυψη δαπάνης (Άρθρο 27 Ν. 2081/92). 

Με την παρούσα κανονιστική απόφαση προκαλείται 
δαπάνη σε βάρος του προϋπολογισμού του Δήμου 
Ιωαννιτών ποσού δρχ. 25.000.000 (Σελ. 37 Κ.Α. 
212.9). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ιωάννινα, 26 Αυγούστου 1999 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 
-♦- 

Αριθ. 4777 ( 3 ) 

Σύσταση αμιγούς Δημοτικής Επιχείρησης από το Δή¬ 
μο Σάμης με την επωνυμία «Δημοτική Επιχείρηση 
Τουρισμού, Ανάπτυξης και Πολιτισμού Σάαης» 
(Δ.Ε.Τ.Α.Π. ΣΑΜΗΣ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277-284 και 304 Π.Δ/τος 
410/95 (Δ.Κ.Κ.). 

2. ΤιςδιατάξειςτωνΝ. 2503/97 (ΦΕΚ 107τ.Α) σε συν¬ 
δυασμό με άρθρο 5 παραγ. 10Ν. 2307/95 (ΦΕΚ 113 
τ.Α'). 

3. Την αριθμ. 25027/9.4.84 απόφαση ΥΠΕΣ (ΦΕΚ 

244/10.4.84 τ.Β'), όπως τροποποιήθηκε μετηνπαραγ. 
13 άρθρου 5 Ν. 2307/95. 

4. Την αριθμ. 3553/29.8.97 απόφαση του Γενικού 
Γραμματέα Περιφέρειας Ιονίων Νησιών «ανάθεση 
άσκησης αρμοδιοτήτων και εξουσιοδότηση υπογρα¬ 
φής». 

5. Την αριθμ. 86/29.7.99 απόφαση του Δημοτικού 
Συμβουλίου Σάμης σχετικά με με σύσταση Δημοτικής 
Επιχείρησης Τουρισμού, Ανάπτυξης και Πολιτισμού 
Σάμης (Δ.Ε.Τ.Α.Π.). 

6. Την πλήρη οικονομοτεχνική μελέτη, αποφασίζου¬ 
με: 

Συστήνουμε στο Δήμο Σάμης Νομού Κεφ/νίας αμιγή 
Δημοτική Επιχείρηση, το καταστατικό της οποίας ανα- 
φέρεται ως εξής: 

1. Επωνυμία της Επιχείρησης: Δημοτική Επιχείρηση 
Τουρισμού, Ανάπτυξης και Πολιτισμού Σάμης 
(Δ.Ε.Τ.Α.Π.). 

2. Σκοπός της ίδρυσης και λειτουργίας είναι: 

α) Η ουσιαστική και ολοκληρωμένη πολιτιστική και 
τουριστική ανάπτυξη του Δήμου Σάμης και της ευρύ¬ 
τερης περιοχής. Η καλλιέργεια σε βάθος της καλλιτε¬ 
χνικής ευαισθησίας και της αγάπης για τις τέχνες, η 
προστασία της εθνικής πολιτιστικής ταυτότητας, η 
αναγωγή των πολιτιστικών, πνευματικών και καλλιτε¬ 
χνικών αγαθών σε οργανικά στοιχείατης καθημερινής 
ζωής και η ενεργητική και συνειδητή συμμετοχή των 
πολιτών στην πολιτιστική ζωή της περιοχής. 

β) Η οργάνωση, η παραγωγή και η παρουσίαση πο¬ 
λιτιστικών εκδηλώσεων καθώς και των επιμορφωτι¬ 
κών και ψυχαγωγικών δραστηριοτήτων. 

γ) Η δημιουργία της απαραίτησης πολιτιστικής υπο¬ 
δομής. 

δ) Η διάδοση καιανάπτυξη της καλλιτεχνικής παιδεί¬ 
ας στους τομείς Μουσικής, Εικαστικών Τεχνών κ.λπ. 

ε) Η στήριξη, η διάδοση και ανάπτυξη της καλλιτε¬ 
χνικής παιδείας, η στήριξη και διάδοση της σύγχρο¬ 
νης καλλιτεχνικής και πνευματικής δημιουργίας και η 
εξασφάλιση των προϋποθέσεων, που θα επιτρέψουν 
την άσκηση και ανάπτυξη των ατομικών δημιουργικών 
ικανοτήτων στους αντίστοιχους τομείς. 

στ) Η δημιουργία και ανάπτυξη της αναγκαίας υπο¬ 
δομής για τη βελτίωση της ποιότητας ζωής και τη δη¬ 
μιουργική αξιοποίηση του ελεύθερου χρόνου των κα¬ 
τοίκων της περιοχής και ιδιαίτερα των νέων. 

ζ) Η εκμετάλλευση των σπηλαίων της Δρογκαρά- 
της, της Μελισσάνης και γενικότερα του Σπηλαιολογι¬ 
κού πάρκου Σάμης. Το Δημοτικό Συμβούλιο Σάμης με 
ειδική απόφασή του καθορίζει τον τρόπο διάθεσης 
των κερδών από τη δραστηριότητα αυτής της Επιχεί¬ 
ρησης. 

η) Η εκμετάλλευση των παραλιών του Δήμου. 

θ) Η ανάπτυξη προγραμμάτων για ευπαθείς κοινωνι¬ 
κές ομάδες (παιδιά, ηλικιωμένοι, άτομα με ειδικές 
ανάγκες). 

ι) Η οργάνωση και λειτουργία αθλητικού τμήματος 


με στόχο την ανάπτυξη αθλητικών δραστηριοτήτων 
και των προγραμμάτων μαζικού αθλητισμού. 

κ) Η ανάπτυξη συνεργασία με τους πολιτιστικούς 
φορείς της περιοχής και η παροχή με κάθε δυνατό 
τρόπο ηθικής και υλικής βοήθειας με στόχο την ενί¬ 
σχυση της ερασιτεχνικής τους δημιουργίας και τη δι¬ 
εύρυνση των πρωτοβουλιών τους. 

κα) Η οργάνωση και λειτουργία γραφείου στήριξης 
του Τουρισμού και ειδικότερα των επιχειρήσεων που 
ασχολούνται με τουριστικές δραστηριότητες, η ανά¬ 
πτυξη τουριστικής συνείδησης, η προβολή και διαφή¬ 
μιση της περιοχής. 

κβ) Η ανάληψη εκπόνησης ερευνών, μελετών, γενι¬ 
κότερου ενδιαφέροντος. 

κγ) Η προστασία του περιβάλλοντος, η πραγματο¬ 
ποίηση προγραμμάτων περιβαλλοντικής εκπαίδευ¬ 
σης σε συνεργασία με τα σχολεία της περιοχής. 

κδ) Η ανάληψη και υλοποίηση προγραμμάτων χρη¬ 
ματοδοτουμένων από κοινοτικά προγράμματα. 

3. Διοίκηση. Η Επιχείρηση Δ.Ε.Τ.Α.Π. θα διοικείται 
από εννεαμελές (9) Διοικητικό Συμβούλιο που τα μέλη 
του θα ορίζονται μαζί με τους αναπληρωτές από το 
Δημοτικό Συμβούλιο Σάμης. 

Δύο (2) εκ των μελών τουλάχιστον θα είναι αιρετά 
μέλη του Δήμου Σάμης, εκ των οποίων το ένα (1) θα 
προέρχεται από την μειοψηφία, ένα (1) εκπρόσωπο 
των εργαζομένων, εφόσον ο αριθμός που απασχολεί 
η επιχείρηση θα είναι πάνω από είκοσι (20), τέσσερεις 
(4) εκπροσώπους πολιτιστικών και κοινωνικών φορέ¬ 
ων και τα υπόλοιπα μέλη κάτοικοι της περιοχής, που 
θα ορίζονται από το Δημοτικό Συμβούλιο. 

4. Έδρα: Έδρα της επιχείρησης είναι η Σάμη. 

5. Διάρκεια: Η διάρκεια της επιχείρησης θα είναι 
τριάντα (30) χρόνια από την δημοσίευσή της στην 
Εφημερίδα της Κυβερνήσεως. 

6. Κεφάλαιο: ο Δήμος Σάμης θα διαθέσει στην επι¬ 
χείρηση χρηματικό ποσό δρχ. 5.000.000 σαν αρχικό 
κεφάλαιο αμέσως μετά την σύστασή της. 

7. Πόροι: Πόροι της επιχείρησης θα είναι τα έσοδα 
από δικαιώματα εγγραφής,τα δίδακτρα των σχολών, 
προβολές, εκδηλώσεις, από παραλίες, από τα σπή¬ 
λαια, από εκθέσεις, από συνέδρια, δωρεές, πιθανά 
δάνεια, κληρονομιές, εισφορές και επιχορηγήσεις. 

8. Διάλυση: Η Επιχείρηση διαλύεται α) Με απόφαση 
του Δημοτικού Συμβουλίου Σάμης, με την απόλυτη 
πλειοψηφία των μελών του, β) όταν λήξει η διαρκειά 
της, χωρίς να παραταθεί, γ) Σε περίπτωση πτώχευσης 
της επιχείρησης. Την διάλυση ακολουθεί εκκαθάριση 
και το καθαρό υπόλοιπο περιέρχεται στο Δή μο Σάμης. 

9. Εκκαθάριση: εκτός από την περίπτωση της πτώ¬ 
χευσης της επιχείρησης η εκκαθάριση γίνεται από εκ- 
καθαριστές που ορίζονται από το Δημοτικό Συμβού¬ 
λιο Σάμης. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. 

Το υπόλοιπο ποσό περιέρχεται στον Δήμο Σάμης. 

10. Κάλυψη Δαπάνης: Από τις διατάξεις της απόφα¬ 
σης αυτής προκαλείται δαπάνη σε βάρος του προϋ¬ 
πολογισμού του Δήμου Σάμης ύψους 5.000.000 δρχ. 
περίπου για το τρέχον οικονομικό έτος και 3.000.000 
δρχ. περίπου για καθένα από τα επόμενα έτη, 

Η ανωτέρω δαπάνη θα καλυφθεί με τροποποίηση 
του Δημοτικού Προϋπολογισμού και συγκεκριμένα με 
ισόποση αυξομείωση του προϋπολογισμού για την 
οποία έχει εκδοθεί η 88/99 απόφαση του Δημοτικού 
Συμβουλίου Σάμης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αργοστόλι, 20 Αυγούστου 1999 

Με εντολή Γενικού Γραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-Φ- 

Αριθ. 4908 (4) 

Σύσταση Ν.Π.Δ.Δ. με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΛΕΙΒΑΘΟΥΣ» 
(ΚΑΠΗ) στο Δήμο Λειβαθούς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 203 και 205 του Π .Δ/τος 
410/95 (Δ.Κ.Κ.) σε συνδυασμό με τα άρθρα 11 παρ. 1 
και 26 παρ. 1 Ν.2130/93, άρθρο 2 παρ. 12, 13 και 14 
του Ν. 2307/95, άρθρ. 6παρ. 8 έως 9 Ν. 2503/97. 

2. Την αριθμ. 3553/29.8.97 απόφαση του Γενικού 
Γραμματέα Περιφέρειας Ιονίων Νησιών «ανάθεση 
άσκησης αρμοδιοτήτων και εξουσιοδότηση υπογρα¬ 
φής». 

3. Την αριθμ. 100/99 απόφαση του Δημοτικού Συμ¬ 
βουλίου Λειβαθούς Ν. Κεφ/νίας, αποφασίζουμε: 

1. Συστήνουμε: ίδιο Νομικό Πρόσωπο με την επωνυ¬ 
μία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΛΕΙΒΑΘΟΥΣ» (ΚΑΠΗ) στο Δήμο Λειβαθούς Νο¬ 
μού Κεφ/νίας. 

2. Σκοπός του Νομικού Προσώπου που συνιστάται 
είναι: η παροχή ιατροκοινωνικής προστασίας στα ηλι¬ 
κιωμένα άτομα της πειροχής του Δήμου Λειβαθούς 
ώστε αυτά να παραμένουν στην οικογένεια και στο Δή¬ 
μο. 

3. Πόροι του Νομικού Προσώπου είναι: 

α. Η ετήσια επιχορήγηση του Δήμου Λειβαθούς. 

β. Επιχορήγηση από κάθε άλλη παροχή του κράτους 
είτε απ’ ευθείας προς το Νομικό Πρόσωπο είτε προς 
το δήμο Λειβαθούς για το Νομικό του Πρόσωπο. 

γ. Από κάθε είδους συνδρομές, εισφορές, δωρεές 
κληρονομιές και κληροδοσίες. 

δ. Έσοδα από συμβολική χρηματική συμμετοχή με¬ 
λών που έχουν ανάγκη προστασίας. 

ε. Εισπράξεις από αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 


στ. Πρόσοδοι από την δική του περιουσία. 

ζ. Κάθε άλλη νόμιμη πρόσοδο. 

4. Διοίκηση: Το Νομικό Πρόσωπο θα διοικείται από 
πενταμελές διοικητικό συμβούλιο που αποτελείται 
από τους: 

α. Τον εκάστοτε Δήμαρχο ή άλλο μέλος αιρετό, ως 
Πρόεδρο. 

β. Ένα Δημοτικό Σύμβουλο που ορίζεται με απόφα¬ 
ση του Δημοτικού Συμβουλίου. 

γ. Ένα αιρετό μέλος του Νομικού Προσώπου που 
εκλέγεται. 

δ. Ένα κοινωνικό λειτουργό υπάλληλο του Υπουρ¬ 
γείου Υγείας και Πρόνοιας που ορίζεται από το Υπουρ¬ 
γείο αυτό. 

ε. Ένα δημότη που ορίζεται με απόφαση του Δημο¬ 
τικού Συμβουλίου ανάμεσα σε πρόσωπα που απασχο¬ 
λούνται με τα ανθρωπιστικά επαγγέλματα ύστερα 
από σχετική πρόταση του Δημάρχου. 

Το Διοικητικό Συμβούλιο εκλέγει από τα μέλη του 
τον αντιπρόεδρο και τον Γ ραμματέα του. 

5. Θητεία: Η θητεία του Διοικητικού Συμβουλίου 
ακολουθεί τη δημοτική περίοδο. 

6. Το Νομικό Πρόσωπο εκπροσωπείται στα δικαστή¬ 
ρια και σε κάθε αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύε¬ 
ται από τον Αντιπρόεδρο. 

6. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Λειβαθούς έτους 1999 ύψους 300.000 δρχ. και για κα¬ 
θένα από τα επόμενα έτη. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αργοστόλι, 23 Αυγούστου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στον Οργανισμό Εσωτ. Υπηρεσίας του Δήμου Ερί- 
σου Ν. Κεφαλληνίας που δημοσιεύθηκε στο ΦΕΚ 
251/23.3.99 τ. Β' διορθώνονται τα εξής: 

- Στο άρθρο 11 «θέσεις προϊσταμένων» στην δημο¬ 
σίευση του Οργανισμού Εσωτερικής Υπηρεσίας του 
Δήμου Ερίσου στο ορθό «Άρθρο 11: Θέσεις Προϊστα¬ 
μένων». 

- Στις διοικητικές ενότητες των υπηρεσιών του δήμου 
οι προϊστάμενοι επιλέγονται από τους εξής κλάδους: 

- Στο γραφείο προγραμματισμού και Ανάπτυξης μό¬ 
νιμος υπάλληλος του τμήματος Τεχνικών Υπηρεσιών 
κλάδου ΠΕ3 και ελλείψει αυτού ΤΕ4 ή ΤΕ5 με γραμμα¬ 
τειακή υποστήριξη από το Διοικητικό τμήμα. 

- Στο τμήμα Διοικητικών και Οικονομικών υπηρεσιών 
προίσταται μόνιμος υπάλληλος του κλάδου ΠΕΙ και 
ελλείψει αυτού ΔΕΙ. 

- Στο τμήμα Τεχνικών υπηρεσιών και περιβάλλοντος 
προΐσταται μόνιμος υπάλληλος του κλάδου ΠΕ3 και 
ελλείψει αυτού του κλάδου ΤΕ4 ή ελλείψει αυτού ΤΕ5. 

Τον προϊστάμενο τμήματος που απουσιάζει ή κω¬ 
λύεται αναπληρώνει στα καθήκοντά του ο ανώτερος 


κατά βαθμό υπάλληλος και ο αρχαιότερος, που υπη¬ 
ρετεί στην ίδια οργανωτική μονάδα και εφόσον ο κλά¬ 
δος στον οποίο ανήκει περιορίζεται για κατάληψη θέ¬ 
σεων προϊσταμένων. 

(Από την Περιφέρεια Ιονίων Νήσων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΐΊΐΐρ: νννννν,θί.ςκ 
Θ-ΓΠ3ΪΙ: ηναε @ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.ΓΙ.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κόρινθου 327-Τ.Κ 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ " ^εχΡ 1 ® σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από β σε χ(δες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

ΚΑΕ. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ,Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >. 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 >> 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π,Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντ ή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 














